Cuncti Xpisti fideles futuri et presentes cognoscant ac firmiter retineant quod Hugo Planciensis dominus et Emelina ejus nobilissima conjuncx dederunt ecclesie Sancte Marie ad Ulmos partem alodii sui de Sancto Patroclo, que eis competit jure hereditario; similiter et soror ejusdem Hugonis, Hodierna nomine, et cognata ejus, uxor Roberti filii Garnerii, concesserunt suas partes in ipso alodio. Testes hujus largitionis sunt isti milites: Gauterius de Coharardivilla, Hugo Aplainardus, Rainaldus filius Milonis Albi, Paganus de Sezanna, Robertus filius Warnerii, Warnerius capellanus. De hominibus Sancte Marie interfuerunt Teodericus major, Rotgerius et Rollannus joculator.